**Likumprojekta „Grozījumi Vispārējās izglītības likumā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2009.gada 3.novembra sēdes protokollēmuma (protokols Nr.77, 14.§) 2.punktā Izglītības un zinātnes ministrijai uzdots sagatavot un izglītības un zinātnes ministram līdz 2009.gada 31.decembrim iesniegt noteiktā kārtībā Ministru kabinetā likumprojektu par grozījumiem Vispārējās izglītības likumā, paredzot pilnvarojumu Ministru kabinetam noteikt Valsts pedagoģiski medicīniskās komisijas un pašvaldību pedagoģiski medicīnisko komisiju personālsastāvu. Deklarācijas par Valda Dombrovska vadītā Ministru kabineta iecerēto darbību 7.1.apakšpunkts – sekmēsim kvalitatīvu, pieejamu un resursu efektīvu visu pakāpju izglītības un zinātnes attīstību valsts ilgtspējai un konkurētspējai, nodrošinot intelektuālo un materiālo resursu konsekventu pieaugumu. |
| 2. | Pašreizējā situācija un problēmas |  Vispārējās izglītības likuma (turpmāk – likuma) 39.panta trešajā daļā kopš 2003./2004.mācību gada noteikts, ka apliecību par pamatizglītības ieguvi izglītojamais var saņemt arī gadījumā, ja ir saņēmis līdz trīs nepietiekamiem vērtējumiem (zemākiem par 4 ballēm) kādā no mācību priekšmetiem gadā vai valsts pārbaudījumos. Tas rada situāciju, ka izglītības dokumentu var saņemt, kaut arī pamatizglītības programma pilnībā nav apgūta. 2006./07. – 2372 skolēni; 2007./08. – 1475; 2008./09. – 750 skolēni 9.klases noslēgumā saņēma vērtējumu atsevišķos mācību priekšmetos no 1 līdz 3 ballēm. Jāievēro, ka šo skolēnu skaita samazināšanās notiek kopš brīža, kad tika noteiktas stingrākas prasības mācību sasniegumiem, lai skolēnu varētu pārcelt uz nākamo klasi. Iespēja iegūt pamatizglītību arī ar trīs nepietiekamiem vērtējumiem nemotivē regulāram mācību darbam. Iestājoties vispārējās vai profesionālās vidējās izglītības programmās ar nepietiekamiem vērtējumiem pamatizglītībā, izglītojamais bieži izrādās nespējīgs apgūt vidējās izglītības programmu.  Likuma 48.panta otrajā daļā noteikts, ka atestātu par vispārējās vidējās izglītības ieguvi izglītojamais var saņemt arī gadījumā, ja ir saņēmis līdz diviem nepietiekamiem vērtējumiem kādā no mācību priekšmetiem gadā vai valsts pārbaudījumos. 2006./07. – 561 skolēns (3,1%); 2007./08. – 485 (2,7%); 2008./09. – 249 (1,4%) skolēni 12.klases noslēgumā saņēma atestātu ar vērtējumu atsevišķos mācību priekšmetos no 1 līdz 3 ballēm. No vienas puses valsts izglītības standartos ir noteikts vispārējās izglītības obligātais saturs, bet no otras puses tiek pieļauts, ka šis saturs netiek apgūts. Vairumā augstākās izglītības programmu izglītojamos neuzņem ar nepietiekamiem vērtējumiem (zemākiem par 4 ballēm) vispārējās vidējās izglītības sekmju izrakstā. „Latvijas Nacionālajā attīstības plānā 2007 – 2013” uzsvērts, ka nedz Latvijas dabas bagātības, nedz lētais darbaspēks nespēs ilgtermiņā kalpot par valsts izaugsmes pamatresursu. Mūsu galvenais resurss, lai sasniegtu attīstītajām valstīm raksturīgo visas sabiedrības un katra indivīda dzīves līmeni, ir iedzīvotāju zināšanas un gudrība, to prasmīga un mērķtiecīga izmantošana, un īpaša nozīme jāpiešķir augstas kvalifikācijas speciālistu skaita palielināšanai. Pēdējos gados ir izstrādāti jauni valsts pamatizglītības un vispārējās vidējās izglītības standarti. Jaunajos mācību priekšmetu standartos iekļautas prasmes, kas rada normatīvu pamatu praktiskam skolēnu zināšanu pielietojumam. Valsts izglītības satura centrs visās klašu grupās visos mācību priekšmetos ir izstrādājis jaunus mācību priekšmetu programmu paraugus. Mācību komplektu autori atbilstoši jaunajos mācību priekšmetu standartos noteiktajām skolēniem apgūstamajām prasmēm turpina veidot mācību grāmatas un mācību līdzekļus, kas veicina zināšanu praktisku lietojumu un pētnieciskā darba un domāšanas prasmes. Ir modernizēts mācību saturs, izstrādāti skolotāja atbalsta materiāli dabaszinātņu un matemātikas priekšmetos un pilnveidota dabaszinātņu un matemātikas skolotāju profesionālā kapacitāte darbā ar jauno mācību saturu un sagatavotajiem skolotāju atbalsta materiāliem atbilstoši valstī uzsākto izglītības reformu pamatnostādnēm. Ir radīti priekšnosacījumi, lai uzlabotos mācību kvalitāte dabaszinātņu, matemātikas un tehnoloģiju priekšmetos vidējā izglītībā, lai Latvijā sagatavotu zinošus un konkurētspējīgus jauniešus vidējās izglītības pakāpes noslēgumā, kā arī lai radītu priekšnosacījumus valsts attīstībai zinātņu un tehnoloģiju ietilpīgajās nozarēs. Praktiski visas vidusskolas ir vai tiek apgādātas ar jauniem, moderni aprīkotiem dabaszinātņu un matemātikas kabinetiem, mācību līdzekļiem. Līdz 2011.gada 31.augustam tiek īstenots Eiropas Sociālā fonda projekts "Dabaszinātnes un matemātika". Projekta ietvaros 2009.gadā tika pabeigta 7.-9. klases fizikas, ķīmijas, bioloģijas un matemātikas programmu paraugu projektu sagatavošana. Notiek darbs pie skolotāju mācību metodisko atbalsta materiālu izstrādes. Tomēr prasības iegūtās izglītības kvalitātei izglītojamiem pagaidām ir palikušas nemainīgas. Daudzās pasaules valstīs apguvi uzskata par nepietiekamu, ja apgūti mazāk kā 50% no mācību satura. Likumā pašlaik nav paredzēta starptautisku izglītības programmu īstenošana Latvijā. Tomēr pieaug personu skaits, kuras darba vai dienesta pienākumu dēļ ir spiestas bieži pārcelties no valsts uz valsti kopā ar ģimeni, uzturoties Latvijā salīdzinoši neilgu laiku. Iespēju viņu bērniem iegūt izglītību nodrošina starptautiskas izglītības programmas, kuras tiek īstenotas daudzās valstīs. Piemēram, **Starptautiskā bakalaureāta organizācija (IBO) piedāvā augstas kvalitātes starptautiskas izglītības programmas izglītojamiem ve**cumā no 3 līdz 19 gadiem, kas palīdz attīstīt intelektuālās, personiskās, emocionālās un sociālās prasmes dzīvot, mācīties un strādāt strauji augošas globalizācijas apstākļos. There are more than Šīs programmas apgūst vairāk nekā 706,000 893 000 IB students at izglītojamie 2,599 3116 schools in skolās 134 140 countries. valstīs (2010.gada dati). Vairākās Eiropas Savienības valstīs darbojas dalībvalstu valdību kopēji dibinātās tā saucamās „Eiropas skolas” bērniem, kuru vecāki strādā ES institūcijās (13 Eiropas skolas 7 dalībvalstīs). Eiropas skolu statūtus arī Latvijā nosaka 2005.gada 23.jūnija likums „Par Konvenciju, ar ko nosaka Eiropas skolu statūtus”. Normatīvajos aktos nav noteikta kārtība un kritēriji, kā īpašos gadījumos veicama izglītojamo atskaitīšana no izglītības iestādes vispārējās vidējās izglītības pakāpē, piemēram, gadījumos kad izglītojamais, kurš ir pārsniedzis obligāto izglītības vecumu, nepilda Izglītības likumā noteiktos izglītojamā pienākumus vispārējās vidējās izglītības programmas apguvē, nemācās, neapmeklē izglītības iestādi, neievēro izglītības iestādes nolikumu un iekšējās kārtības noteikumus, apdraud savu un citu personu veselību, drošību un dzīvību, u.tml. Bez tam esošā 4.panta 18.punkta redakcija rada nemitīgus pārpratumus, jo obligātās prasības izglītojamo pārcelšanai nākamajā klasē netiek attiecinātas uz internātskolām un speciālajām izglītības iestādēm, kaut gan izņēmums attiecas tikai uz uzņemšanas kārtību. Likuma 5.panta 5.punktā noteikts, ka Izglītības un zinātnes ministrija izvērtē un apstiprina mācību procesā izmantojamo mācību literatūru reizi gadā, kaut gan faktiski šis darbs tiek veikts nepārtraukti visa gada laikā, apstiprināto mācību literatūras izdevumu iekļaujot apstiprinātās mācību literatūras sarakstā tūlīt pēc tā izdošanas. Likuma 18.panta otrajā daļā noteikts, ka izglītības iestādes īstenotās vispārējās izglītības programmas apstiprina iestādes vadītājs un dibinātājs, bet Izglītības likuma 33.panta otrajā daļā noteikts, ka izglītības programmas atbilstoši valsts izglītības standartiem un normatīviem izstrādā izglītības iestāde, saskaņojot ar tās dibinātāju. Tādēļ rodas neskaidrība, vai izglītības iestādes dibinātājs saskaņo vai apstiprina izglītības iestādes īstenotās vispārējās izglītības programmas. Likuma 40.pantā ir minētas vakara (maiņu) vidusskolas, kurās vispārējo pamatizglītību un vispārējo vidējo izglītību katru gadu apgūst ap 13000 – 14000 izglītojamo, bet nav noteikti vakara (maiņu) vidusskolu pamatuzdevumi. Likuma 4.panta 8.punktu jāpapildina ar norādi, ka Ministru kabinets nosaka ne tikai Valsts pedagoģiski medicīniskās komisijas un pašvaldību pedagoģiski medicīnisko komisiju kompetenci, bet arī profesionālās prasības komisijas sastāvam un kritērijus atzinumu sniegšanai. Nepieciešams precizēt speciālās izglītības programmu klasifikāciju un īstenošanu. Likumā nekur nav noteikts, kas ir izglītojamā speciālās vajadzības. 50.panta otrajā daļā nosauktas individuālās speciālās izglītības programmas izglītojamiem ar smagiem garīgās attīstības traucējumiem vai vairākiem smagiem attīstības traucējumiem, kaut gan faktiski tas ir viens speciālās izglītības programmas veids, ko tikai īsteno pēc individuāla plāna katram konkrētajam izglītojamajam atbilstoši viņa speciālajām vajadzībām. Speciālās izglītības programmas izglītojamajiem ar psihiskās attīstības aizturi un grūtībām mācībās atbilstoši „Starptautiskajai slimību klasifikācijai” tiek klasificētas kā speciālās izglītības programmas izglītojamajiem ar mācīšanās traucējumiem. Logopēdisko traucējumu vietā slimību klasifikācijā lieto terminu „runas un valodas attīstības traucējumi”, bet logopēdija ir zinātne par šo traucējumu novēršanu. Šobrīd Valsts izglītības satura centrs koordinē mācību priekšmetu olimpiāžu norisi, iesaistot šajā procesā trešās personas. Mācību priekšmetu olimpiādes notiek trīs kārtās – skolas olimpiādes (I kārta), novada un pilsētas olimpiādes (II kārta), valsts olimpiādes (III kārta). Valsts olimpiādes faktiski noslēdzas ar dalībnieku atlasi starptautiskajām mācību priekšmetu olimpiādēm fizikā, ķīmijā, bioloģijā, matemātikā, ģeogrāfijā, informātikā, vides izglītībā. Olimpiāžu norise notiek atbilstoši Valsts izglītības satura centra izstrādātajiem iekšējiem noteikumiem. Tajā ietvertās normas, kas attiecas uz trešajām personām, ir pretrunā ar Ministru kabineta 2009.gada 3.februāra noteikumu Nr.108 "Normatīvo aktu projektu sagatavošanas noteikumi" 189.punktu. Minētais punkts nevar ietvert normas, kas nosaka pienākumus privātpersonai vai citai personai (iestādei), kura nav padota iekšējā normatīvā akta izdevējam. Līdz ar to Valsts izglītības satura centra iekšējie noteikumi nav saistoši trešajai personai. Lai varētu nodrošināt Ministru kabineta 2009.gada 30.jūnija noteikumu Nr.682 "Valsts izglītības satura centra nolikuma" 3.11.apakšpunktā minētā uzdevuma ("organizē valsts mācību priekšmetu olimpiādes, koordinē to norisi un veicina izglītojamo līdzdalību starptautiskajās olimpiādēs") izpildi, ir nepieciešams izdot ārējo normatīvo aktu, kas būtu saistošs olimpiāžu organizēšanā iesaistītajām trešajām personām. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Likumprojekts „Grozījumi Vispārējās izglītības likumā” (turpmāk – likumprojekts) paredz: 1) grozīt nosacījumus, pie kādiem izglītojamais var saņemt apliecību par pamatizglītības ieguvi un atestātu par vispārējās izglītības ieguvi, nosakot, ka šie izglītības dokumenti tiek izsniegti tikai tad, ja pamatizglītībā ne vairāk kā viens, bet vidējā izglītībā visi vērtējumi mācību priekšmetos gadā un valsts pārbaudījumos ir ne zemāki par 4 ballēm. Izglītojamam paliek iespēja saņemt apliecību par pamatizglītību ar vienu nepietiekamu vērtējumu gadā. Atšķirīgās dotības un spējas kāda noteikta mācību priekšmeta apguvē izpaužas atšķirīgos vērtējumos 10 ballu skalas ietvaros, saņemot vērtējumus no 4 ballēm līdz 10 ballēm. Nepietiekams vērtējums, piemēram, matemātikā gadā un matemātikā valsts pārbaudes darbā, tiek uzskatīts par vienu vērtējumu. 2) noteikt iespēju Latvijā īstenot starptautiskas izglītības programmas; 3) noteikt vakara (maiņu) vidusskolu pamatuzdevumu; 4) precizēt speciālās izglītības programmu īstenošanu, valsts un pašvaldību pedagoģiski medicīnisko komisiju kompetenci, sastāvu un izveides kārtību, 5) noteikt Ministru kabineta kompetenci noteikt kārtību, kādā organizē mācību priekšmetu olimpiādes. |
| 5. | Projekta izstrādē iesaistītās institūcijas | Valsts izglītības satura centrs, Izglītības kvalitātes valsts dienests |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Izglītojamie ar speciālām izglītības vajadzībām (9000). 9.klašu un 12.klašu absolventi (attiecīgi 22 000 un 15 500 izglītojamo). 5.-12.klašu izglītojamie (13 540 izglītojamie), pedagogi, pašvaldības izglītības pārvaldes – mācību priekšmetu olimpiāžu dalībnieki un organizētāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Personas no citām valstīm, kuras darba vai dienesta pienākumu dēļ ir spiestas bieži pārcelties no valsts uz valsti kopā ar ģimeni, uzturoties Latvijā salīdzinoši neilgu laiku. Šobrīd divās starptautiskajās skolās mācās 300 izglītojamie. |
| 3. | Tiesiskā regulējuma finansiālā ietekme | 2011.gadā un turpmākajos gados finansējums ir paredzēts apstiprinātā gadskārtējā valsts budžeta ietvaros. |
| 4. | Tiesiskā regulējuma nefinansiālā ietekme | Stingrākas prasības izglītības programmas apguvei paaugstinās vispārējās izglītības kvalitāti. Uzlabosies izglītojamo ar speciālām izglītības vajadzībām vienlīdzīgas tiesības un iespējas. Latvijas izglītības sistēma nedaudz vairāk integrēsies Eiropas izglītības telpā. Tiks apzināti talantīgie izglītojamie, kuri parāda izcilas spējas mācību priekšmeta padziļinātā apguvē, tādejādi veicinot konkurētspēju valsts un starptautiskā mērogā. |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Papildus jāizdod šādi Ministru kabineta noteikumi: 1) par vispārējās pamatizglītības un vispārējās vidējās izglītības iestāžu nodrošinājumu atbilstoši speciālām vajadzībām, ievērojot, ka likuma 53.pants tiek izteikts jaunā redakcijā. Par Ministru kabineta noteikumu projekta izstrādi ir atbildīga Izglītības un zinātnes ministrija, projektu paredzēts izstrādāt līdz 2011.gada 30.decembrim;2) par izglītojamo uzņemšanas un atskaitīšanas kārtību vispārējās izglītības iestādēs (izņemot internātskolas un speciālās izglītības iestādes) un obligātajām prasībām pārcelšanai nākamajā klasē vispārējās izglītības iestādēs, ievērojot, ka likuma 4.panta 18.punkts tiek izteikts jaunā redakcijā. Pēc būtības esošie noteikumi ir papildināmi ar izglītojamā atskaitīšanas kritērijiem un kārtību. Par Ministru kabineta noteikumu projekta izstrādi ir atbildīga Izglītības un zinātnes ministrija, projektu paredzēts izstrādāt līdz 2011.gada 31.jūlijam.3) par mācību priekšmetu olimpiāžu organizēšanas kārtību. Par Ministru kabineta noteikuma projekta izstrādi atbildīga Izglītības un zinātnes ministrija, projektu paredzēts izstrādāt līdz 2011.gada 31.jūlijam.4) par valsts un pašvaldību pedagoģiski medicīnisko komisiju kompetenci, profesionālajām prasībām komisijas sastāvam un kritērijiem atzinumu sniegšanai par piemērotas izglītības programmas ieteikšanu izglītojamajam atbilstoši viņa veselības stāvoklim, spējām un attīstības līmenim. Par Ministru kabineta noteikuma projekta izstrādi atbildīga Izglītības un zinātnes ministrija, projektu paredzēts izstrādāt līdz 2011.gada 31.jūlijam. |
| 2. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| *Projekts šo jomu neskar* |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | 2010.gada jūnijā projekts pirms izsludināšanas Valsts sekretāru sanāksmē nodots izskatīšanai sadarbības sabiedriskajiem partneriem Latvijas Izglītības vadītāju asociācijai, Latvijas Izglītības un Zinātnes darbinieku arodbiedrībai**, Latvijas Pilsoniskajai Aliansei, Vecāku apvienībai „VISI”** |
| 2. | Sabiedrības līdzdalība projekta izstrādē  | Saņemti atzinumi no Latvijas Izglītības un Zinātnes darbinieku arodbiedrības**, Latvijas Studentu apvienības, biedrības Pro Futuro. Vecāku apvienība „VISI” atzinumu nesniedza.** |
| 3. | Sabiedrības līdzdalības rezultāti  | Saņemtie priekšlikumi pēc iespējas iestrādāti likumprojektā. Nav ņemts vērā LSA priekšlikums ļaut arī turpmāk iegūt izglītības dokumentus ar nepietiekamiem vērtējumiem vairākos mācību priekšmetos. |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām  | Ministrijas funkcijas un uzdevumi netiek paplašināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Veidot jaunas institūcijas nav nepieciešams. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likvidēt esošas institūcijas nav plānots. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošas institūcijas reorganizācija vai esošu institūciju apvienošana nav plānota. |
| 6. | Cita informācija | Nav |

Iesniedzējs:Izglītības un zinātnes ministrs R.Broks

 Vizē: Valsts sekretārs M.Gruškevics

 01.03.2011 14:26

 2091

 E.Grīnis

 67047910, edgars.grinis@izm.gov.lv